google/wiki40b huggingface dataset:
Agnordal

Agnordal (av norrønt agnǫr, mothake) er en sidedal der elven renner mot retningen til elven i hoveddalføret. Agnordaler har oppstått ved at elver på hver sin side av et vannskille har (svært) ulik helning. Elvene på den bratteste siden graver seg raskere ned i terrenget slik at vannskillet flyttes gradvis mot den slakkere siden. 
Vermedalen med elven Verma er en tydelig agnordal til hoveddalføret Romsdalen med Rauma. Elven Verma og Vermedalen har hovedsakelig en østlig retning før de faller gjennom Vermefossen til Rauma går mot vest. Vermedalen er en hengende dal over Romsdalen og elven Verma styrter ned en bratt skråning og faller ned i Rauma der Rauma går i en dyp kløft. Trolig drenerte elven Verma tidligere østover til Lågen og vannskillet har her flyttet seg østover. 
Forskyvningen av vannskillet fra atlanterhavssiden østover er et utbredt trekk på hele Den skandinaviske halvøy. Fenomenet er tydelig i indre Troms. Også store deler av Finnmark med Finnmarksvidda heller i hovedsak mot sør, mens elvene Alta og Tana renner mot nord. Isbreer kan også ha medvirket til erosjonen som har flyttet vannskillet.  
 
I Norge er det flere vassdrag der sideelvene kommer på skrå inn mot retningen til hovedelven. Daler som danner slike mothakemønstre, kalles agnordaler. Der det er agnormønster, renner gjerne hovedelven i en relativt trang og dyp dal gjennom et høytliggende landområde der agnordalen har sitt opphav. I fortsettelsen av den øvre delen av hoveddalen, går det en videre dal med en elv som renner i motgående retning til hovedelven. 
Dindalen med Dindøla er en agnordal til hoveddalføret for elven Driva. Vermedalen med elven Verma er en agnordal til hoveddalføret Romsdalen med Rauma. Grødalen er en sidedal til Sunndalen og renner østover før den ved Gjøra møter hovedelven Driva som renner vestover til Sunndalsøra.Drivdalen som kommer ut i dalføret Oppdal er også en agnordal. Denne dalen var en gang en del av et dalsystem som gikk mot nordøst gjennom Gauldalen til Trondheimsfjorden. Tilstrømming av elver fra begge sider i dalføret gjennom Oppdal viser alle det samme agnormønsteret. Dette kan forklares med at vannskillet tidligere lå lenger mot vest og at agnordalene var del av en tidligere dalforming som drenerte østover. Agnordalene til Oppdal var tidligere del av et vassdrag som gikk i motsatt vei. Trolig har de korte, bratte elvene som renner mot vest, stjålet sideelver fra de lange, slake elvene som går i østlig retning. Ved Jotunheimen har vannskillet mellom Sogn og Østlandet flyttet seg markert østover mellom Drammensvassdragets og Glommavassdragets nedbørsfelt.
Agnordaler finnes ikke bare ved Norges hovedvannskille mellom øst og vest. Ved vannskillet mellom Aura og Litldalen (som ender på ved Sunndalsfjorden like ved Sunndalens munning) har Litldalselva og Rødbergsåa gravd seg så dypt i terrenget av Rødbergsåa/Skarvedalselva som tidligere drenerte til Eikesdalsvatnet nå drenerer til Sunndalsfjorden. Jordalen og Øvsthusdalen er agnordaler til Nærøydalen og drenerer til Sognefjorden, mens de før siste istid drenerte mot Voss.
Odd Frogg

Familie

Odd var sønn av Nicolai Frogg (1866–?) og Martha Rynning Olsen (1872–1950). Faren var overrettssakfører i Hønefoss; han emigrerte til USA i 1904 og lot siden ikke høre mer fra seg. Moren var skuespiller og søster av Ragna Wettergreen. Også søstera Ruth Frogg (1897–?) var skuespiller.
Odd giftet seg i 1926 med Elizabeth (Else) Thaulow (1903–1968) av Thaulow-slekten. De var foreldre til billedhugger og journalist i Morgenbladet Lise Frogg (1929–1958), som giftet seg med den danske arkitekten Ulf Vejlby. Etter Odd Froggs død i 1934 giftet enken seg i 1940 med skuespiller Stein Grieg Halvorsen (1909–2013).
The Fat Spy

Handling

En gruppe tenåringer reiser til en liten øy utenfor Florida på jakt etter en sunken skatt. På samme øyen befinner også Irving Gonjular seg. Han har fått i oppdrag av kosmetikkprodusenten Wellington å finne ungdomskilden. Da Wellington får vite at tenåringene har ankommet ønsker han å få dem bort fra øyen. Han sender datteren sin, Junior, for å assistere Irving med dette. Hun er svært forelsket i Irving, men han er mest opptatt av blomster og sykkelen sin.
Wellingtons konkurrent, kosmetikkprodusenten Camille Salamander, ønsker også å finne ungdomskilden. Hun samarbeider med Irvings tvillingbror, Herman Gonjular, som jobber for Wellington, for å oppnå dette. De to sniker seg inn i Wellington-bygget, og finner ut at ungdomskilden er to svarte roser. Junior tar dem på fersken og får dermed også vite det. Camille og Herman legger en plan for å ødelegge Wellington-bygget, mens Junior befinner seg inni det, men mislykkes.
I mellomtiden har Irving funnet rosene, mens han ventet på Junior. Han plukket med seg den ene for å ha som pynt på jakken sin. Da Camille og Herman til slutt finner ungdomskilden er det derfor bare én rose igjen, og de spiser den. En stund senere finner Junior og Irving dem og oppdager at de er blitt forvandlet til små barn. Junior mener at den siste rosen bør gå til noen som virkelig trenger den, og hun og Irving gir den derfor til en gammel mann og kvinne. Da de snur seg har de blitt unge igjen, og mannen presenterer seg som Ponce de León.

Bakgrunn og produksjon

Filmen ble spilt inn i Cape Coral i Florida.

Mottakelse

Los Angeles Herald-Examiner slaktet filmen og mente at den var bortkastet både når det gjaldt tid og talent. Filmen ble i 2004 inkludert i dokumentaren The 50 Worst Movies Ever Made.
Visor og kvæde frå Blåberglandet

Visor og kvæde frå blåberglandet er et musikkalbum utgitt av Dvergmål i 1996. Dette er gruppas debutalbum.
Autodidakt

En autodidakt (fra gresk autodídaktos, «selvlært») person er selvlært og har ingen formell utdanning innen det faget vedkommende utfører.
Av områder hvor folk ofte kaller seg autodidakte, kan eksempelvis nevnes kunst, musikk, litteratur, skuespill og håndverk.
Dessuten kan noen områder være så smale at en egentlig utdannelse ikke eksisterer.
Ordet autodidakt oppfattes av enkelte som negativt ladet, da det forbindes med en person som ikke er utdannet i tradisjonell forstand.
Leonardo da Vinci er et typisk eksempel blant en lang liste andre selvlærte mennesker som har hatt stor innflytelse på verden.
Plagioklas

Plagioklas er en gruppe feltspater, som er sammensatt av feltspatmineralene albitt (NaAlSi₃O₈) og anortitt (CaAl₂Si₂O₈). Albitt og anortitt er silikatmineraler i likhet med de andre feltspatmineralene.

Bruk

Plagioklas kan være bergartsdannende. Bergarten anortositt inneholder 90-100% plagioklas og brytes som bygningsstein, til pukk for å lage lys asfalt og brukes som bestanddel i steinull. I Rogaland blir det tatt ut anortositt til disse formålene.
Adelowalkeria

Utseende

Middelsstore (vingespenn ca. 80 millimeter), rødbrune eller gulbrune påfuglspinnere med litt tilspissede vinger. Midt i forvingen er det to-tre hvite flekker.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Sør-Amerika.
Herman Cappelen

Bakgrunn

Cappelen fikk en bachelor i filosofi, politikk og økonomi fra Oxford-universitetet i 1989. I 1996 fikk Cappelen sin doktorgrad fra University of California, Berkeley. Tittelen på avhandlingen var The Metaphysics of Words and the Semantics of Quotation. Hans veiledere var Charles Chihara, Stephen Neale og John Searle.
Herman Cappelen er bror av Alexander Cappelen, professor i samfunnsøkonomi ved Norges Handelshøyskole, sønn av skuespiller Kari Simonsen og forfatteren Peder Wright Cappelen, som var etterkommer til Jørgen Wright Cappelen, og som tilhører den såkalte forlagsgrenen i den norske slekten Cappelen.

Karriere

Cappelen har siden 2015 vært professor i filosofi ved Institutt for filosofi, idé- og kunsthistorie og klassiske språk ved Universitetet i Oslo. Han er også professor i filosofi ved University of St Andrews (i en 20% stilling.) I perioden 2007–2015 var Cappelen professor ved University of St Andrews, der han hadde en Arché Chair. Han har tidligere hatt stillinger ved Oxford University, Somerville College ved Universitetet i Oslo 2004–2007 og Vassar college 1996–2005. Han var leder av Arche Philosophical Research Centre og en av lederne av to forskningsprosjekter: «Contextualism and Relativism» og «Intuitions and Philosophical Methodology». Cappelen var en av de opprinnelige ansøkerne til forskningssenteret CSMN (Senter for fremragende forskning) ved Universitetet i Oslo, der han senere ble forskningsleder for blant annet Linguistic Agency.
Han ble i 2008 innvalgt i Det Norske Videnskaps-Akademi.
Erik A. Foss

Erik Arnt Foss (født 22. juni 1926 i Bergen, død 10. august 2014) var en norsk jurist. Han var advokat, byfogd i Bergen, før han fra 1988 til 1996 var førstelagmann i Gulating lagmannsrett. Foss var også konstituert dommer ved Norges Høyesterett i 1994.
International Rehabilitation Council for Torture Victims

International Rehabilitation Council for Torture Victims (IRCT), er en uavhengig, internasjonal profesjonell organisasjon som fremmer og støtter rehabilitering av ofre etter tortur og som arbeider for forebygging av tortur over hele verden.
Organisasjonen var basert i Danmark, og IRCT er en paraplyorganisasjonen for mer enn 140 uavhengige rehabiliterings-organisasjoner i over 70 land som behandler og bistår tortur-overlevende og deres familier. IRCT søker også å styrke kapasiteten ved disse sentrene og programmene gjennom stadig opplæring og teknisk assistanse.
Fagfolk ved rehabiliteringssentre som blir drevet av IRCT og deres programmer gir behandling for anslagsvis 100 000 overlevende etter tortur hvert år. Ofrene får tverrfaglig støtte, inkludert medisinsk og psykologisk hjelp og juridisk bistand. Målet med rehabiliteringen er å styrke tortur-overlevende slik at de kan fortsette et så fullt liv som mulig etter å ha blitt torturert.
Denne første gruppen ble grunnlagt i Danmark i 1974 og besto i første omgang av fire frivillige leger. Denne gruppen var en del av et nettverk på rundt 4000 leger fra 34 land over hele verden. Det ble raskt klart at, i tillegg til å dokumentere tilfeller av tortur for bruk i potensielle rettssaker mot dem som utførte torturen, så var det også avgjørende å identifisere de forskjellige metoder for å behandle og rehabilitere ofrene for tortur.
IRCT arbeider har også inngått partnerskap med flere regjeringer, mange internasjonale menneskerettighetsorganisasjoner, helsefaglige organisasjoner og mellomstatlige organisasjoner. TORTUR journal, er en journal som utgis av IRCT med artikler om rehabilitering av torturofre og hvordan forebygging av tortur kan gjøres.
GarageBand

GarageBand er programvare som kan brukes til å lage musikk eller podcaster. Det er utviklet av Apple Inc. for Mac OS X.
GarageBand kan kun kjøpes som en del av iLife, en pakke med programmer som også inneholder iPhoto, iMovie, iDVD, iTunes og iWeb. Alle programmene er lagd for å gjøre det lett for brukeren å lage og organisere digitalt innhold, som bilder, film, lyd og websider. GarageBand er ikke beregnet for profesjonelle musikere, men er lagd for å hjelpe amatører å produsere musikk på en enkel måte.

GarageBand 1

GarageBand ble utviklet av Apple under ledelse av Gerhard Lengeling, som tidligere jobbet i det tyske firmaet Emagic, som lagde Logic Audio. Emagic ble kjøpt opp av Apple i juli 2002.
Programmet ble annonsert av Steve Jobs på Macworld Conference & Expo i San Francisco 6. januar 2004. Musikeren John Mayer var med og demonstrerte programmet.

GarageBand 2

GarageBand 2 ble annonsert under Macworld Conference & Expo 11. januar 2005, og ble levert fra 22. januar 2005.

GarageBand 3

GarageBand 3 ble annonsert i 2006, også under Macworld Conference & Expo, og inneholdt bl.a. et «podcast studio», med mulighet for å bruke mer enn 200 lydeffekter og jingler, samt integrering mot iChat for å gjøre intervjuer med folk som satt andre steder.

GarageBand 4

GarageBand 4 ble annonsert august 2006
Kompromiss

Et kompromiss er resultat av forhandlinger der ingen parter får det 100 % som de vil, men alle får noe.
I politikken er kompromisset den vanligste form for fellesbeslutninger, enten en snakker om tre partier i regjeringsforhandlinger eller stortingsvedtak.
Pruting er en vanlig form for handel i mange kulturer. Prosessen er ment å ende opp med en pris begge parter er tilfreds med.
Karl Caspar

Liv og karriere

Etter kunststudier ved akademiene i Stuttgart og München, ble han medlem i kunstnerforbundet i Stuttgart i 1904 og det tyske kunstnerforbundet fra 1906. Han var med på å stifte den nye München-sesessjonen i 1913. og ble formann der i 1919. Han var professor ved Münchenakademiet fra 1922 til 1937.
Fra nazistenes side ble en del av hans verker utstilt på «Entartete Kunst»-utstillingen i München 19. juli 1937. Han ble beskyldt for både å være impresjonist og ekspresjonist, tross motivkretsen, som var preget av kristendommen mere enn av -ismer. Bilder i offentlig eie (13 registrerte) ble beslaglagt, og han ble tvangspensjonert. Enten umiddelbart, eller så sent som i 1944 (etter et stort alliert bomberaid) flyttet han til Brannenburg, hvor han også er gravlagt.
Han ble gjeninnsatt som professor i 1946. Han var blant stifterne av de bayerske akademiet for skjønne kunster i 1948, og deltok i Venezia-biennalen samme år. Han mottok Forbundstatens fortjenestekors i 1950, og ble medlem av det berlinske kunstakademiet året før han døde.
Han var gift med malerinnen Maria Caspar-Filser fra 1907.
Gyltfjorden

Gyltfjorden (også skrevet Gyltefjorden) er en fjordarm på sørsiden av Foldafjorden i Fosnes kommune på østsiden av øya Jøa i Nord-Trøndelag. Fjorden har innløp mellom Gyltodden i vest og Galtneset i øst og strekker seg 4,5 kilometer sørover til Ølhammeren der den deler seg i to. Nufsfjorden og Nordsundet går sørover på østsiden, mens Seierstadfjorden går sørover på vestsiden. Øst for toppen av neset Ølhammaren går den vesle fjordarmen Kjelbotnet sørøstover til gården Nordbotnet.
Roberto Busa

Bakgrunn

Roberto Busa var det annet av fem barn av en jernbanearbeider. Han gikk på grunnskolen i Bolzano, så på Scipione Maffei i Verona og Tiziano Vecellio i Belluno. I 1928 begynte han på presteseminaret i Belluno og studerte teologi, blant annet sammen med Albino Luciani (den senere pave Johannes Paul I).

Jesuitt, prest

Hewn inntrådte i 1933 i jesuittordenen og tok diplom i 1937 i filosofi og i 1940 i katolsk teologi. Den 30. mai 1941 ble han presteviet. 
Under annen verdenskrig var hen feltprest i den italienske hær fra 1940 til 1943, og senere for partisanene.

Professor

Ved Det pavelige universitet Gregoriana i Roma ble han promovert til doktor i teologi i 1946 arbeidet La Terminologia Tomistica dell'interiorità. En følge av hans doktorarbeid var lemmaiseringen av verkene av Thomas av Aquinos verker. På grunn av omfanget av Thomas av Aquinos verker og den store kompleksitet lemmaiseringen måtte hensynta, samarbeidet pater Busa med Thomas J. Watson, grunnleggeren av IBM. I stedet for de 40 år som arbeidet var kalkulert dersom det skulle skje på «vanlig vis», kunne han ved hjelp av IBM-teknikk få arbeidet gjort på syv år. Slik oppstod den såkalte Index Thomisticus, et 56-binds verk på 70.000 sider. 
Pater Busa ble med dette en av pionerene for anvendelsen av datacomputere i leksikografien, teksthermeneutikken og computerlingvistikken, og senere informasjonsteknologiser for tekstanalyse, leksikografi og litteratur - alt dette forløperarbeid for hypertekst, internett og wikipedia.
I 1949 ble han ordentlig professor for ontologi, theodicé og vitenskapelig arbeid ved det pavelige universitet Gregoriana. Han virket dessuten ved jesuittenes fakultet Aloisianum i Gallarate i provinsen Varese. 
Som en følge av hans virksomhet oppstod Centro Automazione Analisi Linguistica (CAAL), og Comitato Promotore, og Collegio d'Iniziativa. I 1983 ble CAAL fulgt av Associazione per la Computerizzazione delle Analisi Ermeneutiche e Lessicologiche (CAEL). I 1992 grunnla han Skolen for leksikografi og hermeneutikk (Scuola di Lessicografia ed Ermeneutica) innen det filosofiske fakultet ved Gregoriana. 
Ved Università Cattolica del Sacro Cuore i Milano grunnla han Gruppo Interdisciplinare per le Ricerche della Computerizzazione dei Segni dell'Espressione (GIRCSE) og underviste i kunstig intelligens og robotikk fra 1995 til 2000. Ved Gregoriana underviste han til slutt computerstøttet tekstanalyse og thomistisk hermeneutikk.
Busa Prize er oppkalt etter ham. I 2005 ble han tildelt storkors av Republikken Italias fortjenstorden av president Carlo Azeglio Ciampi
Musikk er livet

Musikk er livet er en CD fra dansebandet Fryd & Gammen, utgitt i 2004 og produsert av Morten Nyhus for Tylden & Co.  
Tittelmelodien var med i Årets Dansebandmelodi 2004
Målekolbe

Modifikasjoner

Målekolber er vanligvis fargeløse, men kan være rav-farget for håndtering av lys-sensitive forbindelser, slik som Sølvnitrat eller vitamin A. En modifikasjon av Målekolben finnes for håndtering av store mengder av faste stoffer som skal overføres inn i og oppløses i en volumetrisk beholder. Slike kolber har en bred munn og kjent som Kohlrausch målekolben. Denne typen målekolbe er et naturlig valg i prosedyren for sukkerinnhold analyse i sukkerroer. Mens konvensjonelle målekolber har et enkelt merke, kan volumetriske tester i analytisk og mat kjemi ansette spesialisert to-mark Målekolbe brukes til å kombinere to nøyaktig målte volumer. En avansert versjon av målekolben er Le Chatelier kolben som brukes i den volumetriske prosedyren i egenvekt bestemmelse.
Sisicus apertus

Utseende

Sisicus apertus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Sisicus apertus er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Holistisk konfirmasjon

Holistisk konfirmasjon er ett av overgangsritualene som tilbys av livssynssamfunnet Holistisk forbund. Målet er å gi konfirmantene en trygg arena for å utforske og bli kjent med egen åndelighet på vei mot voksenlivet.
Konfirmasjonsopplegget ble første gang arrangert i 2006 i Oslo. Det avholdes hvert år en serie undervisningskvelder med ulike temaer; som holisme, økologi, etnisk mangfold, rusproblematikk, seksualitet, drømmer og energiforståelse. Målet med undervisningen er ikke å komme med alle svarene, men snarere å så en spire av inspirasjon og nysgjerrighet hos konfirmantene, slik at de kan danne seg en egen mening.
I tillegg til undervisningskveldene består konfirmasjonen av en utesittingshelg og en avslutningsseremoni der familien er invitert. Mottoet for Holistisk konfirmasjon er: Det finnes mer mellom himmel og jord enn det du har lært på skolen.
Euler-diagram

Euler-diagrammer er grafiske representasjoner av mengder og forholdet mellom dem.
Et Venn-diagram er en type Euler-diagram med strengere krav – det må vise alle forhold. Euler-diagram ble først brukt av Leonhard Euler i på 1760-tallet, for å visualisere logiske forhold. John Venn brukte og videreutviklet disse, til representasjoner som i ettertid har blitt kalt for Venn-diagram.
Neozygocera

Utseende

Zygocerini er middelsstore, mer eller mindre brunspraglete trebukker.

Levevis

Som de fleste andre trebukker borer larvene i ved.

Utbredelse

Slekten lever på Ny-Guinea eller i Australia.
Nuorttanaste

Nuorttanaste er det eneste nordsamiske kristelige blad og den eldste publikasjon på samisk som fremdeles kommer ut. Bladet ble etablert i 1898 og er det samiske bladet som har lengst historie. Bladet eies av en stiftelse etablert av Samisk kirkeråd, Norges Samemisjon og Indre Finnmark prosti. Bladet kommer ut i Karasjok med 11 nummer i året og har har abonnenter både i Sverige, Finland og Norge. 
Bladet ble startet av kjelkepresten Gustav Fridjof Lund. Han fikk navnet «kjelkepresten» fordi han på sine prekenturer i Finnmark dro på en kjelke hvor han hadde traktater og annen kristelig litteratur på samisk til salgs. Det var i denne forbindelse han kom på tanken om å få et kristent blad på samisk. Ettersom han reiste som forkynner i Den Evangelisk Lutherske Frikirke, var det naturlig at bladet var knyttet til Frikirken. I 1992 kom også Norges Samemisjon med som utgiver. Fra 2000 har så bladet vært gitt ut av en egen stiftelse.
Det aller første nummeret av Nuorttanaste ble trykt av Lund selv i et gammelt uthus i Bodø i 1898. Pressen hadde han kjøpt for 90 kroner og den fraktet han med seg i to kofferter når han var ute på reisene sine. Bladet var på 8 sider og kom ut en gang i måneden og kostet 1 kr. årlig. 
Med noen unntak har Nuorttanaste brukt Jens Andreas Friis sin rettskriving helt til 2004. Det er samme skriftform som det er i den samiske Bibelen. Etter 2004 har man brukt gjeldende rettskriving.
Vannskridere

Utseende

Små til middelsstore (2,5 – 20 mm), lange og tynne teger. Kroppen er lang og tynn, spesielt hodet er svært smalt. Fasettøynene er små og runde og sitter midt på sidene av hodet. Antenner, sugesnabel og bein er svært spinkle, nærmest trådsmale. De er vanligvis kortvingede og kan ikke fly. På farge er de vanligvis mørke.

Levevis

I likhet med vannløpere og Veliidae ferdes vannskriderne på overflaten av dammer og andre ferskvann, men mens vannløperne løper og hopper framover med raske, rykkvise bevegelser og beina holdt flatt, nærmest tripper vannskriderne fram på høye bein, med forholdsvis langsomme bevegelser, selv om de kan løpe temmelig raskt om de må. De lever av smådyr som er falt ned på vannoverflaten. De holder seg i ro mellom kantvegetasjonen og venter på at et passende bytte skal dukke opp, men går ikke langt ut på åpent vann etter det.
OTI-Sentret

OTI-Sentret er et kjøpesenter på Orkanger i Orkdal. 
Kjøpesenteret har 17 butikker. Senterets slagord er "Stedet der kjentfolk møtes".
Somerton (Ohio)

Historie

Somerton ble opprettet omkring 1818. Samfunnets navn er utledet fra Somerset, England. Et postkontor kalt Somerton ble etablert i 1827.
The It Girl

The It Girl er en bokserie for ungdom skrevet av den amerikanske forfatteren Cecily von Ziegsar, som også står bak suksessbøkene og TV-serien Gossip Girl.
Bøkene handler om den lille jenta Jennifer «Jenny» Humphrey og intrigene i livet hennes etter at hun blir kastet ut fra Constance Billard og prøver å starte på nytt på Waverly Academy.
Ällmora träsk

Ällmora träsk er en innsjø i Tyresö kommune i landskapet Södermanland i Sverige. Innsjøen ligger på halvøyen Brevikshalvön.
Innsjøen er dannet av en forkastning. Den har god vannkvalitet, og kalkes jevnlig for å holde pH på et balansert nivå. Maksimumsdybden i innsjøen er ca åtte meter. Tilløpsområdet består av store deler av Telegrafberget, og en del marker sørøst for innsjøen. Det er liten vannsirkulasjon i innsjøen, og det tas prøver årlig med tanke på fysiske og kjemiske parametre.
Adriano Gerlin da Silva

Karriere

Adriano Gerlin da Silva startet sin profesjonelle karriere i Guarani i 1991. Han har også spilt for Neuchâtel Xamax, Botafogo, São Paulo, Atlético Mineiro, Sport Recife og Urawa Red Diamonds.
Han ble tatt ut i Brasilians tropp til VM i fotball U-20 1993.